钦定古今图书集成/明伦汇编/官常典/第739卷 > 宋钦
## 钦定古今图书集成/明伦汇编/官常典/第739卷 > 宋钦

按《广西通志》：“钦，苍梧人。永乐十五年，领乡荐，入太学，
授户部主事，升郎中。建白多经国善计，升湖广右参
议。正统十四年，麓川乱，朝廷遣靖远伯王骥征之，以
钦督饷，所至辄办，升广东右布政使。未几，改授江西，
晋湖广左布政使。时苗寇作逆，悉心经画，寇平，遂致
仕归。天顺六年，寇陷梧州城，钦骂贼，为其所害。”